बिटिसि ओनसोलनि बायजोआव थानाय बारग’ एन.डि.एफ.बि. सोद्रोमाफोरा 6 जानुवारी खालारखालि लखिमपुर जिला सोमलिगुरियाव क’अरडिनेसन डेभलपमेन्ट कमिति दाफुङो। गोदानै दाजानाय क’अरडिनेसन डेभलपमेन्ट कमितिनि आफादगिरि रिंसार बसुमतारिया फोरमायनाय बादिब्ला थांनाय डिसेम्बर दाननि 30 खालाराव आसाम एसेमब्लियाव बर’ कचारि वेलफेयार काउन्सिलनि बिल पास खालामनायखौ लानानै आसाम सरकारनि गिबि मन्थ्रि सर्बानन्द सनवाल, रां बिफान मन्थ्रि हिमन्त बिस्व’ शर्मा आरो बर’ कचारि वेलफेयार काउन्सिलनि आफादगिरि मिहिनिस्वर बसुमतारिनिसिम साबायखर जासियो ।